open-index/open-wikipedia-markdown huggingface dataset:
Gabriella Paruzzi

**Gabriella Paruzzi** (s. 21. kesäkuuta 1969 Udinessa, Italiassa) on aktiiviuransa lopettanut italialainen maastohiihtäjä.

Paruzzi hiihti maailman huipulla monen vuoden ajan ja osallistui tuona aikana lukuisiin arvokisoihin. Hän saavutti lukuisia hopea- ja pronssimitaleita Italian viestijoukkueessa. Ainoan henkilökohtaisen arvokisamitalinsa, olympiakultaa, Paruzzi saavutti 2002 Salt Lake Cityn olympialaisten 30 kilometrin perinteisen hiihtotavan kilpailusta. 

Paruzzi voitti maailmancupin kokonaiskilpailun kaudella 2003–2004.

## Arvokisamitalit
*1991 Val di Fiemmen MM-hiihdot: viestistä hopeaa
*1992 Albertvillen olympialaiset: viestistä pronssia
*1993 Falunin MM-hiihdot: viestistä hopeaa
*1994 Lillehammerin olympialaiset: viestistä pronssia
*1998 Naganon olympialaiset: viestistä pronssia
*1999 Ramsaun MM-hiihdot: viestistä hopeaa
*2001 Lahden MM-hiihdot: viestistä pronssia
*2002 Salt Lake Cityn olympialaiset: 30 km perinteisen hiihtotavan kilpailusta kultaa
*2005 Oberstdorfin MM-hiihdot: viestistä pronssia
*2006 Torinon olympialaiset: viestistä pronssia

## Kunniamerkit

Italian tasavallan ansioritarikunnan komentajamerkki 26.4.2004

## Lähteet

## Aiheesta muualla
* Virallinen sivu
Pohjois-Holland

**Pohjois-Holland**, myös **Noord-Holland** (aiemmin **Pohjois-Hollanti**), on maakunta Alankomaiden luoteisosassa. Sen pääkaupunki on Haarlem. Maakunnan suurin kaupunki on Alankomaiden pääkaupunki Amsterdam. Provinssin väkiluku on  ja pinta-ala .

## Maantiede
Pohjois-Holland muodostaa niemimaan, joka sijaitsee Pohjanmeren ja IJsselmeerin välissä. Yli puolet maakunnan maapinta-alasta on patoamalla paljastettua merenpohjaa ja on korkeudeltaan merenpinnan tason alapuolella.

Pohjois-Hollandin tärkeimmät kaupungit ovat Amsterdam, Haarlem, Hilversum, Den Helder, Alkmaar, Zaandam ja Hoorn. Texelin saari on myös osa Pohjois-Hollandia.

## Historia
Pohjois-Holland muodostettiin vuonna 1840, kun Hollanti jaettiin kahteen maakuntaan: Pohjois- ja Etelä-Hollandin.

## Kunnat (2018)

* Aalsmeer
* Alkmaar
* Amstelveen
* Amsterdam
* Beemster
* Bergen
* Beverwijk
* Blaricum
* Bloemendaal
* Castricum
* Den Helder
* Diemen
* Drechterland
* Edam-Volendam
* Enkhuizen
* Gooise Meren

* Haarlem
* Haarlemmerliede en Spaarnwoude
* Haarlemmermeer
* Heemskerk
* Heemstede
* Heerhugowaard
* Heiloo
* Hilversum
* Hollands Kroon
* Hoorn
* Huizen
* Koggenland
* Landsmeer
* Langedijk
* Laren
* Medemblik

* Oostzaan
* Opmeer
* Ouder-Amstel
* Purmerend
* Schagen
* Stede Broec
* Texel
* Uitgeest
* Uithoorn
* Velsen
* Waterland
* Weesp
* Wijdemeren
* Wormerland
* Zaanstad
* Zandvoort

## Länsi-Friesland
Länsi-Friesland on alue, joka on osa Pohjois-Hollandia, mutta sitä ei tule sekoittaa Frieslandin maakuntaan. Se koostuu seuraavista kunnista:

* (Alkmaar)
* Drechterland
* Enkhuizen
* Heerhugowaard
* (Hollands Kroon)
* Hoorn

* Koggenland
* Langedijk
* Medemblik
* Opmeer
* (Schagen)
* Stede Broec

## Lähteet

## Aiheesta muualla

* Provincie Noord-Holland 
* De officiële site van Toerisme Noord-Holland
Reese Witherspoon

**Laura Jeanne Reese Witherspoon** (s. 22. maaliskuuta 1976 New Orleans, Louisiana) on yhdys­valtalainen Oscar-palkittu näyttelijä ja tuottaja.

Witherspoon on uransa aikana palkittu Oscarilla, Golden Globella, Baftalla, Prime­time Emmyllä sekä Screen Actors Guild -palkinnolla. Vuonna 2010 hän sai tähden Hollywood Walk of Famelle.

## Varhainen elämä

New Orleansissa syntynyt Wither­spoon asui ensimmäiset neljä vuottaan Saksassa, jossa hänen kirurgi-isänsä oli komennuksella Yhdys­valtain armeijan palveluksessa. Palattuaan Amerikkaan Wither­spoon vietti lapsuutensa Tennesseen Nashvillessä.

## Ura

Witherspoon koe-esiintyi ensimmäiseen elo­kuvaansa *[[Vain kuu kuulee]]* vuonna 1991. Samana vuonna 15-vuotias Witherspoon sai toisen roolinsa televisio­elo­kuvasta *[[Askel elämään]]*. Vuonna 1996 hän esiintyi elo­kuvassa *[[Hiipivää kauhua]]*.

Witherspoonin läpi­murto­elo­kuvana on *[[Blondin kosto]]* (2001). *[[Sweet Home Alabama (elokuva)|Sweet Home Alabamassa]]* vuonna 2002 hän näytteli pää­roolissa nuorta muoti­suunnittelijaa. Vuonna 2003 Wither­spoon esiintyi *[[Blondin kosto 2]]* -elo­kuvassa. Vuoden 2005 elo­kuvassa *[[Walk the Line]]* hän esitti laulaja Johnny Cashin laula­javaimoa June Carter Cashia. Hän voitti roolistaan parhaan nais­pää­osan Oscarin sekä Golden Globen, Baftan ja SAG-palkinnon. Wither­spoon ääninäytteli *[[Simpsonit]]*-sarjassa. Hän näytteli televisiosarjassa *[[Frendit]]* Jennifer Anistonin roolihahmon Rachelin siskoa.

Vuonna 2014 Wither­spoon tuotti jännitys­elo­kuvan *[[Gone Girl]]*. Vuonna 2016 hän näytteli mini­sarjassa *[[Big Little Lies]]*. Hänet palkittiin sarjasta Prime­time Emmyllä tuottajana.

Vuonna 2018 ilmoitettiin, että *Blondin kosto* -elo­kuva­sarja saisi kolmannen elo­kuvan, jossa Wither­spoon näyttelee pää­osaa. *Blondin kosto 3* saisi ensi-iltansa ystävänpäivänä vuonna 2020.

## Yksityiselämä

Witherspoon tapasi näyttelijä Ryan Phillippen 21-vuotissyntymäpäivillään maaliskuussa 1997. He kihlautuivat joulukuussa 1998 ja avioituivat 5. kesäkuuta 1999. Heillä on kaksi yhteistä lasta: vuonna 1999 syntynyt tytär ja vuonna 2003 syntynyt poika. Witherspoon ja Phillippe ilmoittivat erostaan 30. lokakuuta 2006 ja Witherspoon haki avioeroa 8. marraskuuta 2006 vedoten sovittamattomiin erimielisyyksiin.

Witherspoon avioitui maalis­kuussa 2011 näyttelijöiden agenttina työskentelevän Jim Tothin kanssa. Heillä on vuonna 2012 syntynyt poika. Maaliskuussa 2023 Witherspoon ja Toth ilmoittivat erostaan 11 vuoden avioliiton jälkeen.

## Filmografia

## Lähteet

## Aiheesta muualla
Sabina Valbusa

**Sabina Valbusa** (s. 21. tammikuuta 1972 Verona, Italia) on italialainen uransa lopettanut maastohiihtäjä. Hän on saavuttanut arvokisoista Italian viestijoukkueessa hopean ja kolme pronssia. 

Ensimmäisen ja toistaiseksi ainoan maailmancupin osakilpailuvoittonsa Valbusa saavutti 13. maaliskuuta 2004 Pragelaton laduilla. Urallaan hän on ollut yhdeksän kertaa maailmancupissa palkintokorokkeella.

Valbusa on käynyt läpi viidet talviolympialaiset. Ramsaussa 1998 hän sijoittui 15&nbsp;kilometrin yhdistelmäkilpailussa sijalle 17. Salt Lake Cityssä 2002 15 km:n perinteisellä kymmenes, 10 km:n yhdistelmäkisassa yhdeksäs, sprintissä 17:s ja viestissä kuudes. Torinossa 2006 Valbusa oli 15 km:n yhdistelmäkisassa 17:s, viestissä hän otti joukkueensa kanssa pronssia ja 30 km:llä hän oli kymmenes. Vancouverin olympialaisissa 2010 hän sijoittui 10&nbsp;kilometrin vapaan hiihtotavan kilpailussa sijalle 17.

Sabina Valbusan veli Fulvio on myös menestynyt hiihtäjänä.

## Arvokisamitalit
* 1999 Ramsaun MM-hiihdot: viestihopeaa
* 2001 Lahden MM-hiihdot: viestipronssia
* 2005 Oberstdorfin MM-hiihdot: viestipronssia
* 2006 Torinon olympialaiset, Pragelato: viestipronssia

## Lähteet
*
Archiv Produktion

**Archiv** on Deutsche Grammophonin (DG) omistama vuonna 1947 perustettu levymerkki, joka on erikoistunut vanhan musiikin julkaisemiseen. Levymerkille äänittävistä taiteilijoista tunnetuimpia ovat Helmut Walcha, Karl Richter, sir John Eliot Gardiner ja Trevor Pinnock. 

DG julkaisee Archiv Blue -merkillä vanhempia äänityksiä halvempaan hintaan.

## Lähteet
Brad Gushue

**Bradley Raymond "Brad" Gushue** (s. 16. kesäkuuta 1980 St. John'sissa, Newfoundland ja Labradorissa, Kanadassa) on kanadalainen curling-pelaaja. Gushue toimi Kanadan joukkueen nelosheittäjänä sen voittaessa olympiakultaa 2006 Torinon kisoissa.

Gushue on voittanut kuusi kertaa (1995, 1996, 1998, 1999, 2000, 2001) Newfoundlandin ja Labradorin provinssin juniorimestaruuden, joista viisi kertaa joukkueen kapteenina. Vuonna 2001 hän voitti lisäksi juniorien maailmanmestaruuden sekä maansa mestaruuden. Gushue jatkoi menestyksekkäitä otteitaan myös aikuisten kilpailuissa.

Toukokuussa 2005 Gushue kutsui joukkueeseensa kokeneen kaksinkertaisen maailmanmestarin Russ Howardin Kanadan olympiakarsintoihin. Aluksi Howard oli vain varamies, mutta Mike Adam teki vapaaehtoisesti tilaa kokeneelle Howardille, joka käytännössä toimi myös joukkueen kapteenina. Joukkue selviytyi Kanadan kovatasoisista sisäisistä karsinnoista olympialaisiin, missä se sijoittui alkusarjassa toiseksi ja eteni loppuotteluun. Loppuottelussa joukkue voitti Markku Uusipaavalniemen kipparoiman Suomen ja saavutti olympiakultaa. Joukkueessa pelasivat Gushuen lisäksi Mark Nichols (kolmosheittäjä), Russ Howard (kakkosheittäjä ja kapteeni), Jamie Korab (ykkösheittäjä) ja Mike Adam (varamies).

## Aiheesta muualla
* Team Gushue
Roskaruoka

**Roskaruoka** on yhdysvalloissa keksitty termi ruoalle, jossa on paljon kaloreita mutta vain vähän ravinteita. Esimerkiksi pizzaa, jäätelöä, keksejä sekä sämpylästä, pihvistä ja usein myös vihanneksista koostuvaa hampurilaista kutsutaan usein  roskaruoaksi. 

Roskaruoan määritelmää saattaa sisältyä myös se, että kyse on teollisesta valmisruoasta.

Roskaruoka-sanan alkuperäinen englanninkielinen nimitys on *junk food* (engl. *junk*, 'hylätty tai vanha tavara, joka on tarpeetonta tai arvotonta; roju').

Roskaruoan vastakohtana käytetään usein termiä kotiruoka. 

## Lähteet

## Aiheesta muualla
Alkibiades I

**Alkibiades I** eli **Ensimmäinen Alkibiades** (; ) on Platonin nimiin pantu dialogi. Sen toinen nimi Thrasylloksen jaottelussa on *Ihmisen luonnosta* (, *Peri anthrōpou fyseōs*). Dialogissa keskustelevat Sokrates ja Alkibiades. Monet tutkijat pitävät dialogia epäperäisenä.

## Historia

Dialogin aitous on kyseenalaistettu, samoin kuin ''Toisen Alkibiadeen''. Dialogi on kuitenkin todennäköisesti kirjoitettu sadan tai kahdensadan vuoden sisällä Platonin muiden teosten jälkeen. Antiikin aikana ensimmäistä *Alkibiadesta* pidettiin parhaana johdantona platonilaiseen filosofiaan. Todennäköisesti tämän vuoksi se on jo antiikin ajoista lähtien luettu mukaan Platonin teosten korpukseen.

Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu IV tetralogiaan yhdessä dialogien *Alkibiades II*, *[[Hipparkhos (dialogi)|Hipparkhos]]* ja *[[Kilpailijat]]* kanssa. Aiheensa puolesta Thrasyllos luki dialogin Platonin kätilöivien (*maieutikos*) teosten joukkoon.

## Sisältö

Dialogissa Alkibiades keskustelee Sokrateen kanssa samoin kuin dialogissa *Alkibiades II*. Sokrates yrittää taivutella Alkibiadeen pois politiikasta kohti filosofista elämää. Dialogin lyhyessä johdannossa Sokrates julistaa suunnatonta rakkauttaan Alkibiadesta kohtaan. Keskustelussa käsitellään muun muassa politiikkaa ja poliitikkoja, sotaa ja rauhaa, itsensä tuntemista (*[[gnothi seauton]]*), sielua ja aitoa rakkautta. Dialogin loppuosassa Sokrates käsittelee monia elintärkeitä syitä, joiden vuoksi Alkibiades tarvitsee häntä. Vaikka Sokrateen yritykset taivutella Alkibiades politiikasta filosofian puoleen epäonnistuvat lopulta, dialogin loppua kohti Alkibiades on melko lailla vietelty Sokrateen tyyliin päätellä ja keskustella.

## Lähteet

## Kirjallisuutta

### Suomennos

* Platon: *Alkibiades I*. Teoksessa 

### Muita käännöksiä ja tekstilaitoksia

* Plato: *Alcibiades I*. Teoksessa  Kreikankielinen alkuteksti.
* Plato: *Alcibiades 1*. Teoksessa  Kreikankielinen alkuteksti ja englanninkielinen käännös.

## Aiheesta muualla

### Teos

* Plato: ''Alcibiades I''. Perseus.  
* Plato: ''Alcibiades I''. Project Gutenberg.
Alkibiades II

**Alkibiades II** eli **Toinen Alkibiades** ( tai ; ) on Platonin nimiin pantu dialogi. Sen toinen nimi Thrasylloksen jaottelussa on *Rukouksesta* (, *Peri eukhēs*). Dialogissa keskustelevat Sokrates ja Alkibiades. Dialogia pidetään yleisesti epäperäisenä.

## Historia

Dialogin aitous on kyseenalaistettu samoin kuin *[[Alkibiades I|Ensimmäisen Alkibiadeen]]*. *Toisen Alkibiadeen* epäaitoudesta tutkijat ovat kuitenkin vielä yksimielisempiä. Tämäkin dialogi on kuitenkin todennäköisesti kirjoitettu sadan tai kahdensadan vuoden sisällä Platonin muiden teosten jälkeen.

Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu IV tetralogiaan yhdessä dialogien *[[Alkibiades I]]*, *[[Hipparkhos (dialogi)|Hipparkhos]]* ja *[[Kilpailijat]]* kanssa. Aiheensa puolesta Thrasyllos luki dialogin Platonin kätilöivien (*maieutikos*) teosten joukkoon.

## Sisältö

Dialogissa Alkibiades keskustelee Sokrateen kanssa samoin kuin dialogissa *Alkibiades I*. Keskustelussa Sokrates yrittää vakuuttaa Alkibiadeelle, että tämän on vaarallista rukoilla jumalia, ellei tiedä onko se mitä hän pyytää tosiasiassa hyvä vai huono asia hänelle itselleen.

## Lähteet

## Kirjallisuutta

### Suomennos

* Platon: *Alkibiades II*. Teoksessa 

### Muita käännöksiä ja tekstilaitoksia

* Plato: *Alcibiades II*. Teoksessa  Kreikankielinen alkuteksti.
* Plato: *Alcibiades 2*. Teoksessa  Kreikankielinen alkuteksti ja englanninkielinen käännös.

## Aiheesta muualla

### Teos

* Plato: ''Alcibiades II''. Perseus.  
* Plato: ''Alcibiades II''. Project Gutenberg.
Konsertot (Bach)

**[[Johann Sebastian Bach]]in säveltämistä [[konsertto|konsertoista]]** ylivoimaisesti tunnetuimpia ovat  Brandenburgin varakreiville  sävelletyt concerto grosso -muotoiset brandenburgilaiset konsertot BWV 1046 - 1051, mutta säveltäjä sävelsi konserttoja myös muille soittimille. Säilyneiden teosten joukossa on kaksi viulukonserttoa (1041 ja 1042), kuuluisa kaksoisviulukonsertto kahdelle viululle, BWV 1043 ja osa viulukonsertosta D-duurissa BWV 1045 sekä cembalokonsertot (BWV 1052–1065) yhdelle, kahdelle, kolmelle ja jopa neljälle cembalolle. Cembalokonsertoista on myöhemmin rekonstruoitu joukko viulu-, oboe- ja huilukonserttoja.
Suomi kesäolympialaisissa 1920

**[[Suomi]]** osallistui **[[Kesäolympialaiset 1920|vuoden 1920 kesäolympialaisiin Antwerpenissä]]** 66 urheilijan joukkueella. Kyseessä olivat ensimmäiset kisat, joihin Suomi osallistui itsenäisenä valtiona siniristilipun alla.

Myrskyävä matka olympialaisiin tehtiin höyrylaiva *[[SS Oihonna|Oihonnalla]]*, joka pysähtyi kesken matkan Cuxhavenissa ostamaan hiiltä. Suomen joukkueen ylijohtajana toimi K. E. Levälahti. 

Suomen joukkueen "maskottina" oli elävä karhunpentu, jonka uimahyppääjä Kalle Kainuvaara oli kielloista huolimatta järjestänyt laivaan. Kainuvaaran tarkoitus oli myydä karhu Euroopassa. Perillä Antwerpenissa karhun onnistui kertaalleen myös karata, mutta yhdeksän suomalaisen painijan voimin se onnistuttiin saamaan kiinni ja taltutettua. Lopulta karhu myytiin läheiseen eläintarhaan.

Suomi saavutti Antwerpenissä ensimmäisen olympiamitalinsa itsenäisenä valtiona, kun Ludowika ja Walter Jakobson voittivat kultaa pariluistelussa.

## Mitalistit
### Kultaa
* Paavo Nurmi 3 (10 000 m, maastojuoksu, maastojuoksu - joukkuekilpailu)
* Heikki Liimatainen, Teodor Koskenniemi (Maastojuoksu - joukkuekilpailu)
* Hannes Kolehmainen (Maraton)
* Vilho Tuulos (Kolmiloikka)
* Ville Pörhölä (Kuulantyöntö)
* Elmer Niklander (Kiekonheitto)
* Jonni Myyrä (Keihäänheitto)
* Eero Lehtonen (Viisiottelu)
* Kalle Anttila (Vapaapaini 67,5&nbsp;kg)
* Eino Leino (Vapaapaini 75&nbsp;kg)
* Oskari Friman (Kreikkalais-roomalainen paini 60&nbsp;kg)
* Emil Väre (Kreikkalais-roomalainen paini 67,5&nbsp;kg)
* Adolf Lindfors (Kreikkalais-roomalainen paini yli 82,5&nbsp;kg)
* Ludovika Jakobsson, Walter Jakobsson (Pariluistelu)

### Hopeaa
* Paavo Nurmi (5000&nbsp;m)
* Elmer Niklander (Kuulantyöntö)
* Armas Taipale (Kiekonheitto)
* Urho Peltonen (Keihäänheitto)
* Väinö Penttala (Vapaapaini 75&nbsp;kg)
* Heikki Kähkönen (Kreikkalais-roomalainen paini 60&nbsp;kg)
* Taavi Tamminen (Kreikkalais-roomalainen paini 67,5&nbsp;kg)
* Arthur Lindfors (Kreikkalais-roomalainen paini 75&nbsp;kg)
* Edil Rosenqvist (Kreikkalais-roomalainen paini 82,5&nbsp;kg)
* Robert Tikkanen, Nestori Toivonen, Magnus Wegelius, Kalle K. Lappalainen, Yrjö Kolho (Hirviammunta - kertalaukaukset)

### Pronssia
* Heikki Liimatainen (Maastojuoksu)
* Paavo Johansson (Keihäänheitto)
* Hugo Lahtinen (Viisiottelu)
* Arvo Aaltonen 2 (200&nbsp;m rintauinti, 400&nbsp;m rintauinti)
* Matti Perttilä (Kreikkalais-roomalainen paini 75&nbsp;kg)
* Martti Nieminen (Kreikkalais-roomalainen paini yli 82,5&nbsp;kg)
* Vilho Vauhkonen, Magnus Wegelius, Kalle K. Lappalainen, Veli Nieminen, Voitto V. Kolho (Sotilaskivääriammunta 300&nbsp;m makuu - joukkuekilpailu)
* Robert Tikkanen, Magnus Wegelius, Nestori Toivonen, Yrjö Kolho, Vilho Vauhkonen (Hirviammunta parilaukaukset - joukkuekilpailu)

## Lähteet

* Finland at the 1920 Antwerpen Summer Games  Sports Reference LLC. 

### Viitteet
Katarina Witt

**Katarina Witt** (s. 3. joulukuuta 1965 Staaken, Itä-Saksa) on entinen saksalainen taitoluistelija ja kaksinkertainen olympiavoittaja. Hän edusti urallaan Itä-Saksaa. Hänet tunnettiin aktiiviaikanaan yleisesti nimellä ”Kati”.

Witt voitti urallaan olympiakultaa 1984 Sarajevossa sekä 1988 Calgaryssä. Hän oli ensimmäinen naistaitoluistelija, joka puolusti menestyksekkäästi olympiakultaansa sitten Sonja Henien. Lisäksi hänellä on neljä maailmanmestaruutta ja kuusi Euroopan-mestaruutta.

Witt aloitti vuonna 1988 ammattilaisuran, joka oli harvinaista itäsaksalaisille urheilijoille. Hän kierteli Yhdysvalloissa toisen olympiavoittaja Brian Boitanon kanssa. Heidän show’nsa ”Witt and Boitano Skating” (”Witt ja Boitano luistelemassa”) oli niin suosittu, että ensimmäisen kerran kymmeneen vuoteen Madison Square Garden oli loppuunmyyty jääshow’ssa.

Lillehammerissa 1994 Witt palasi olympiajäille, nyt jälleenyhdistyneen Saksan edustajana. Hän sijoittui kisoissa seitsemänneksi. Wittin esiintyminen oli enemmän iloitsemisesta vapaasta Itä-Saksasta kuin voittotaistelusta. Hänen vapaaohjelmansa musiikki herätti huomioita, sillä se oli sovitus Pete Seegerin kappaleesta ”Where Have All the Flowers Gone”. Esitys oli taiteellisesti vakuuttava ja se sisälsi ajatuksen rauhasta Sarajevoon.

Uran jälkeen Witt on saanut huomattavasti tunnustuksia. Vuonna 1995 hänet valittiin World Figure Skating Hall of Fameen. Lisäksi hänet on äänestetty muun muassa vuosisadan suosituimmaksi naistaitoluistelijaksi.

## Muuta

Uransa päättymisen jälkeen Katarina Witt näytteli elokuvissa ja työskenteli mallina. Vuonna 1998 Witt poseerasi alasti *[[Playboy]]ssa*. Numero, jossa kuvat julkaistiin, oli toinen loppuunmyyty *Playboy*-lehti (ensimmäisessä oli kuvia Marilyn Monroesta) kautta aikain.

## Lähteet
Lysis (dialogi)

**Lysis** (; ) on Platonin kirjoittama dialogi. Sen toinen nimi Thrasylloksen ryhmittelyssä on *Ystävyydestä* (, *Peri filias*). Dialogissa keskustelevat Sokrates, Lysis, Meneksenos ja Hippothales.

## Historia

Platonin teosten joukossa *Lysis* kuuluu tämän varhaisvaiheen dialogeihin, toisin sanoen se on kirjoitettu suhteellisen pian Sokrateen kuoleman jälkeen.

Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu V tetralogiaan yhdessä dialogien *[[Theages (dialogi)|Theages]]*, *[[Kharmides (dialogi)|Kharmides]]* ja *[[Lakhes (dialogi)|Lakhes]]* kanssa. Aiheensa puolesta Thrasyllos luki dialogin Platonin kätilöivien (*maieutikos*) teosten joukkoon.

## Sisältö

Dialogin päähenkilöt ovat Sokrateen lisäksi ystävykset Lysis ja Meneksenos sekä Lysikseen rakastunut Hippothales. Käyty keskustelu käsittelee dialogin nimen mukaisesti ystävyyttä. Sokrates ehdottaa useita mahdollisia huomautuksia koskien ystävyyden luonnetta. Hän käsittelee ystävyyttä kahden samanlaisen välillä, ystävyyttä kahden erilaisen välillä, sekä ystävyyttä ei-hyvän-eikä-pahan ja hyvän välillä pahan läsnä ollessa.

Lopussa Sokrates hylkää kaikki nämä vääränä. Vaikka mihinkään lopulliseen johtopäätökseen ei päästä, ehdotetaan, että yhteinen päämäärä ”hyvästä ja kauniista” (*[[kalos kagathos]]*) on todellinen motivaatio ystävyydelle.

## Lähteet

## Kirjallisuutta

### Suomennos

* Platon: *Lysis*. Teoksessa 

### Muita käännöksiä ja tekstilaitoksia

* Plato: *Lysis*. Teoksessa  Kreikankielinen alkuteksti.
* Plato: *Lysis*. Teoksessa  Kreikankielinen alkuteksti ja englanninkielinen käännös.

## Aiheesta muualla

### Teos

* Plato: ''Lysis''. Perseus.  
* Plato: ''Lysis''. The Internet Classics Archive. 
* Plato: ''Lysis''. Project Gutenberg. 

### Muuta

*
Jack Beresford

**Jack Beresford (nuorempi)** (1. tammikuuta 1899 Chiswick – 3. joulukuuta 1977) oli brittiläinen soutaja ja olympiavoittaja. Hän voitti mitalin viisissä peräkkäisissä olympialaisissa (1920–1936). Samaan on miessoutajista kyennyt vain toinen britti Steve Redgrave (1984–2000) ja parempaan kaikista soutajista Romanian Elisabeta Lipă (1984–2004).

## Olympiasaavutukset

* 1920 Antwerpen: hopeaa yksikkösoudussa (aika 7.36,0)
* 1924 Pariisi: kultaa yksikkösoudussa
* 1928 Amsterdam: hopeaa kahdeksikossa
* 1932 Los Angeles: kultaa perämiehettömässä nelosessa
* 1936 Berliini: kultaa pariairokaksikossa

Vuoden 1940 kisojen peruuntuminen vei Beresfordilta mahdollisuuden kuudensiin olympialaisiin. Vuoden 1952 kesäolympialaisissa hän toimi Britannian soutujoukkueen johtajana. Hänen isänsä Julius Beresford voitti soudussa hopeaa kahdeksikossa vuoden 1912 kisoissa.

## Lähteet

## Aiheesta muualla
*
Clara Schumann

**Clara Josephine Wieck Schumann** (13. syyskuuta 1819 – 20. toukokuuta 1896) oli saksalainen säveltäjä ja pianisti. Hän oli säveltäjä Robert Schumannin vaimo.

Schumann aloitti pianonsoiton harjoittelun jo hyvin nuorena isänsä, pianopedagogi Friedrich Wieckin opastuksella. 13-vuotiaasta naimisiinmenoon asti hänellä oli loistava ura pianistina. Avioiduttuaan Robert Schumannin kanssa Clara jatkoi esiintymistä ja säveltämistä ja kasvatti ohessa kahdeksan lasta. Hän oli usein vastuussa perheen taloudellisesta toimeentulosta ja jatkoi senkin vuoksi konsertointia.

Robert Schumannin eläessä hänen työnsä eivät olleet useinkaan suosittuja eivätkä teknisesti tarpeeksi näyttäviä Claran makuun, mutta Robertin kuoleman jälkeen Clara Schumann omistautui pääasiassa Robertin töiden tulkitsemiseen. Vuonna 1878 hänet nimitettiin konservatorion opettajaksi Frankfurt am Mainiin.

## Kirjallisuutta

*
Pakalitha Mosisili

**Bethuel Pakalitha Mosisili** (s. 14. maaliskuuta 1945) on lesotholainen poliitikko. Hän toimi maansa pääministerinä toukokuusta 1998 kesäkuuhun 2012 ja uudelleen maaliskuusta 2015 maaliskuulle 2017.

Mosisili nousi toukokuussa 1998 pääministeriksi, kun Lesothon demokraattinen kongressi (LDC) voitti vaalit ja Ntsu Mokhehle vetäytyi puolueen johdosta. LCD voitti Mosisilin johdolla kahdet vaalit, mutta puolueen sisällä hänellä oli huomattavasti vastustajia. Mosisili perusti vuoden 2012 alussa uuden, oman puolueen Demokraattisen kongressin (DC). DC sai toukokuun vaaleissa eniten paikkoja, mutta se ei onnistunut muodostamaan hallitusta. Pääministeriksi nousi Tom Thabane.

Mosisili ja Thabane ajautuivat vuoden 2012 jälkeen viisi vuotta kestäneeseen valtataisteluun, ja kumpikin pyrkivät nimittämään luottomiehiään puolustusvoimiin. Mosisili palasi 2015 pääministeriksi, mutta hänen seitsemän puolueen koalitiohallitus oli lyhytikäinen. Hän riitautui varapääministeri Monyane Molelekin kanssa, joka lopulta lähti DC-puolueesta. Mosisilin hallitus menetti tämän jälkeen enemmistöasemansa, ja maaliskuussa 2017 hän sai epäluottamuslauseen. Kuningas Letsie III hajotti parlamentin ja määräsi uudet vaalit. Thabanen puolue voitti ne, ja Mosisili erosi pääministerin tehtävistä.

Mosisili vetäytyi politiikasta tammikuussa 2019. Hänen seuraajakseen DC:n puoluejohtajaksi valittiin Mathibeli Mokhothu.

Mosisili on naimisissa ja hänellä on neljä lasta.

## Lähteet
Anne-Lise Boge

**Anne-Lise Boge** (s. 1939) on norjalainen kirjailija, joka on varsinaiselta ammatiltaan opettaja. Hän on tullut tunnetuksi etenkin romaanisarjastaan *Arvesynd*. Arvesynd-sarja käsittää yhteensä 23 kirjaa ja sen on julkaissut Egmont-kustannus.

## Aiheesta muualla
* Arvesynd-sarjan viralliset kotisivut
A Day at the Races

**A Day at the Races** on vuonna 1976 julkaistu brittiläisen Queen-yhtyeen viides albumi. Se äänitettiin vuonna 1976 Isossa-Britanniassa ja julkaistiin samana vuonna 18. joulukuuta. Albumi pääsi Ison-Britannian, Japanin ja Alankomaiden listoilla ykköseksi. Albumi oli ensimmäinen jota tuottamassa ei ollut neljä ensimmäistä albumia tuottanut Roy Thomas Baker, yhtye tuotti albumin omin voimin.

Albumi on nimetty Marx-veljesten komediaelokuvan *[[Päivä kilpa-ajoissa]]* englanninkielisen nimen mukaan samoin kuin edellinenkin albumi *[[A Night at the Opera (Queen)|A Night at the Opera]]*.

Albumin single "Long Away" on yksi Queenin kappaleista, joita  pääasiallinen solisti Freddie Mercury ei laula. Hänen sijaansa lauluosuudesta vastaa kitaristi Brian May. Levyn tunnetuimmat kappaleet ovat *Somebody To Love*, *Good Old-Fashioned Lover Boy* ja *Tie Your Mother Down*, joista viimeisin oli julkaisunsa jälkeen lähes aina Queenin konserttien avauskappale.

## Julkaisut

Albumi julkaistiin 10. joulukuuta 1976 Britanniassa ja 18. joulukuuta 1976 Yhdysvalloissa vinyylilevynä ja C-kasettina. Albumi nousi Britannian myyntilistalla parhaimmillaan ensimmäiselle sijalle 24 listaviikon aikana ja se palkittiin kultalevyllä 1. joulukuuta 1976. Yhdysvaltojen myyntilistalla albumi kipusi viidennelle sijalle 19 listaviikon aikana ja palkittiin myös kultalevyllä.

CD-levynä albumi julkaistiin ensimmäistä kertaa vuonna 1986. Vuonna 1991 Hollywood Records julkaisi CD-levyn uudelleen kahden bonuskappaleen kera. Euroopassa ja Japanissa CD-levy julkaistiin uudelleen vuosina 1993-1994 sekä Japanissa vielä 1998. Vuonna 2001 Japanissa julkaistiin äänenlaadultaan parannettu remasteroitu CD-levy, joka sittemmin julkaistiin myös Euroopassa ja Japanissa uudelleen vuonna 2004.

## Kappaleet
**A-puoli**
#
#
#
#
#
**B-puoli**
#
#
#
#
#
Hollywood Recordsin vuonna 1991 julkaisema CD-levy sisältää myös kaksi uudelleensovitettua bonuskappaletta:





## Kokoonpano

* Freddie Mercury - laulu, koskettimet
* Brian May - kitara, laulu
* Roger Taylor - rummut, laulu, lyömäsoittimet
* John Deacon - bassokitara

## Singlet

* *[[Somebody To Love]]* (Mercury) / *White Man* (May) – 1976
* *[[Tie Your Mother Down]]* (Mercury) / *You And I* (Deacon) – 1977
* *Queen's First EP* - 1977
** Yhtyeen ensimmäinen EP sisälsi kappaleet *[[Good Old-Fashioned Lover Boy]]* (Mercury), *Death On Two Legs (Dedicated To...)* (Mercury), *White Queen (As It Began)* (May) ja *Tenement Funster* (Taylor).
* *[[Teo Torriatte (Let Us Cling Together)]]* (May) / *Good Old-Fashioned Lover Boy* (Mercury) – 1977
** Julkaistu ainoastaan Japanissa.
* *[[Long Away]]* (May) / *You And I* (Deacon) – 1977
** Julkaistu ainoastaan Yhdysvalloissa, Kanadassa, Uudessa-Seelannissa ja Thaimaassa.

## Lähteet

## Aiheesta muualla

### Albumin arvosteluja
* Levyarvostelu  ''Rolling Stone'' -lehdessä  Dave Marsh, julkaistu 24. helmikuuta 1977 
* Levyarvostelu ''allmusic'' -sivustolla Greg Prato 
* *Queen Archives* -sivustolle sanomalehdistä koottuja arvosteluja:
** Washington Post , julkaistu  7. helmikuuta 1977 
** Winnipeg Free Press  Robert Hilburn, julkaistu  20. helmikuuta 1977
Batman – paluu

**Batman – paluu** () on vuonna 1992 ensi-iltansa saanut yhdysvaltalainen Tim Burtonin ohjaama supersankarielokuva. Se oli ensimmäinen Dolby Digital (AC-3) -ääniformaatilla äänitetty teatterielokuva. Elokuva oli Oscar-ehdokkaana parhaasta maskeerauksesta ja parhaista erikoistehosteista. Elokuva jäi viimeiseksi elokuvaksi koko sarjassa, jossa Batmanin roolissa nähtiin Michael Keaton. Elokuva ei myöskään ollut yhtä suuri menestys kuin edeltäjänsä. Elokuva on myös edeltäjäänsä tummanpuhuvampi ja synkempi.

Madonna kieltäytyi Kissanaisen roolista ennen kuin roolia tarjottiin Michelle Pfeifferille.

## Juoni

Gotham City on jouluisissa tunnelmissa, kunnes Pingviini apureineen iskee kesken jouluparaatin aiheuttaen kaaosta. Batman saapuu hoitamaan asiat kuntoon, mutta Pingviini pääsee karkuun. Pingviini aikoo ryhtyä pormestariksi saadakseen rahaa ja mainetta. Batmanin epäonneksi kaduille on ilmestynyt myös toinen rikollinen, Kissanainen. Tämä ei kuitenkaan tiedä, auttaako Batmania vai Pingviiniä. Lisäksi ongelmia aiheuttaa Pingviiniä pormestariksi auttava häikäilemätön liikemies Max Shreck, joka on myös vastuussa Kissanaisen identiteetin syntyyn.

## Näyttelijät
Russ Howard

**Russ Howard** (s. 19. helmikuuta 1956 Midland, Ontario, Kanada) on kanadalainen curling-pelaaja.

Howard on osallistunut Kanadan mestaruuskilpailuun 13 kertaa, joista kahdeksan kertaa Ontarion ja viisi kertaa New Brunswickin edustajana. Hän on voittanut mestaruuden kahdesti, vuosina 1987 ja 1993. Hän on voittanut myös kahdesti maailmanmestaruuden, 1987 ja 1993. 

Vuonna 2005 Brad Gushue kutsui Howardin joukkueeseensa Kanadan olympiakarsintoihin, jotka joukkue voitti ja pääsi Kanadan edustajaksi 2006 Torinon olympialaisiin. Mike Adam väistyi suosiolla varamieheksi Howardin tieltä. Kisoissa Kanadan joukkue voitti olympiakultaa voitettuaan finaalissa Markku Uusipaavalniemen kipparoiman Suomen. Kisojen aikana Howard täytti 50 vuotta.

Howard tunnetaan myös hieman lajin luonnetta muuttaneen ns. *Moncton*-säännön kehittäjänä, josta myöhemmin kehitettiin ns. *Free Guard Zone* -sääntö, jonka mukaan ykkösheittäjät eivät saa poistaa toistensa suojakiviä.
Mooseksen kirja

**Mooseksen kirja** voi tarkoittaa:

* Tooraa eli pentateukkia, joka sisältää viisi Mooseksen kirjaa, jotka kuuluvat myös Raamattuun.
* Mooseksen kirjaa, erästä Myöhempien aikojen pyhien pyhistä kirjoituksista.
Ranskan Polynesian lippu

**Ranskan Polynesian lippu** on Ranskalle kuuluvan Ranskan Polynesian virallinen lippu. Lipun punainen ja valkoinen väri on otettu historiallisista Tahitin lipuista ja ne ovat myös perinteisiä värejä Polynesiassa.

Lippu otettiin käyttöön vuonna 1984. Samassa yhteydessä otettiin käyttöön protokolla, jonka mukaan Ranskan Polynesian lippu liehuu aina Ranskan lipun vieressä siten, että Ranskan Polynesian lippu on vasemmalla ja Ranskan lippu oikealla.  

Tässä Ranskan merentakaisessa territoriossa trikolori on virallinen lippu, vaikka sen rinnalla liehuu myös paikallinen polynesialaisväreissä (punainen ja valkoinen) oleva lippu. Tuon lipun keskellä valkoisessa kentässä on pirogi (kaksipaikkainen palkovene, jota voidaan meloa tai purjehtia). Sen takana on kultainen sädekoroinen aurinko. Sininen ja valkoinen viittaavat merestä saatavaan hyvinvointiin ja pirogeja käytetään yhä kalastukseen. Viisi soutajaa edustavat Ranskan Polynesian departementteja: Tuamotun saaristoa, Marquesas- ja Tubuaisaaria, ja Seurasaaria, jotka koostuvat Tuulenpuoleisista ja Suojanpuoleisista saarista. 

## Lähteet
Sandro Munari

**Sandro Munari** (27. maaliskuuta 1940 – 27. helmikuuta 2026), joka tunnettiin myös nimellä **Il Drago**, oli italialainen rallikuljettaja. Munari voitti vuoden 1977 *FIA Cupin*, joka edelsi kuljettajien maailmanmestaruussarjaa.

## MM-ura
Munari voitti rallin EM-sarjan mestaruuden vuonna 1973.
Munari oli mukana rallin MM-sarjassa alusta asti (1973). Hänen ensimmäinen MM-rallinsa oli Monte Carlon ralli, joka päättyi ulosajoon. Seuraavan MM-rallinsa hän ajoi seuraavana vuonna. Toisessa MM-rallissaan hän sijoittui kolmannelle sijalle, mutta seuraavassa kahdessa kilpailussa hän oli voittaja. RAC-rallissa hän ajoi kolmanneksi. Kaudella 1975 Munarin ainoa voitto tuli Monte Carlo-rallissa. Safari-rallissa hän tuli toiseksi. Muut kauden kolme MM-ralliaan hän keskeytti.

Kaudella 1976 Munari oli ehdottomasti kauden parhaimpia kuljettajia. Hän ajoi seitsemän MM-rallia ja ajoi yhtä lukuun ottamatta jokaisessa niistä neljän parhaan joukkoon. Seitsemännen hän keskeytti. Jos tuolloin olisi laskettu pisteitä samalla tavalla kuin vuodesta 1979 vuoteen 1996 asti olisi hänelle kertynyt 97 pistettä.

Kaudella 1977 Munari voitti *FIA Cupin*, mutta vain yhden MM-rallin, jälleen Monte Carlo-rallin. Se oli hänen uransa 7. MM-rallivoitto. Kaudella 1978 hän oli vain kerran pisteillä ajamistaan kuudesta MM-rallista. Siinä hän oli kolmas.

Kun MM-pisteitä jaettiin ensi kertaa ei Munari ollut enää entinen mestarikuljettaja. Hän osallistui vuosina 1979–1984 yhteensä vain kuuteen MM-ralliin eli yhteen ralliin kaudessa. Pisteitä hän keräsi vuonna 1979 vain yhden ja kaudella 1980 kuusi. Tuon jälkeen hän ei enää pisteitä saanut. Hän lopetti uransa kauden 1984 jälkeen.

## WRC voitot

## Lähteet
Berkeley (Kalifornia)

**Berkeley** on kaupunki Pohjois-Kaliforniassa.  Kaupungin pinta-ala on 45,9 km², ja siellä oli Vuoden 2010 väestönlaskennan mukaan 112&nbsp;580 asukasta. Berkeleyn läheisyydessä on kaksi suurkaupunkia, Oakland ja San Francisco. Berkeley tunnetaan erityisesti Kalifornian yliopiston Berkeleyn kampuksesta.

## Kuuluisia berkeleyläisiä
* Ben Affleck, näyttelijä
* Billie Joe Armstrong, muusikko
* Tim Armstrong, muusikko
* Mike Dirnt, muusikko
* John Fogerty, muusikko
* Tom Fogerty, muusikko
* Davey Havok, muusikko
* Nicole Richie, näyttelijä
* Alex Skolnick, muusikko
* Marco Bertolotti, juoksija
* Andy Samberg, koomikko

## Lähteet

## Aiheesta muualla

*Berkeleyn viralliset verkkosivut
Amber-hälytys

**AMBER-hälytys** () on alun perin yhdysvaltalainen järjestelmä, jossa lapsikaappaustapauksessa annetaan radio- ja televisiokanavilla, tekstiviestitse ja muissa medioissa hälytys, jolla pyydetään yleisöltä apua kaapatun etsinnässä. 

Järjestelmä sai alkunsa vuonna 1996, kun 9-vuotias texasilainen Amber Hagerman kidnapattiin ja myöhemmin murhattiin.  Järjestelmä on nimetty Amberin mukaan, mutta nimelle on myöhemmin otettu käyttöön aukikirjoitettu muoto *America's Missing: Broadcast Emergency Response*.

## Katso myös
* Lapsikaappaus

## Lähteet

## Aiheesta muualla
* U.S. government AMBER alert site
Nokoreach

**Nokoreach** on Kambodžan kansallislaulu. Kambodžan vanhaa kuningaskuntaa ylistävä laulu otettiin alun perin käyttöön Japanin protektoraatiksi syntyneessä ja Norodom Sihanoukin hallitsemassa Kambodžan kuningaskunnassa vuonna 1941. Laulun on sanoittanut Chuon Nat ja sen ovat säveltäneet F. Perruchot ja J. Jekyll vanhan kambodžalaisen kansanlaulun pohjalta. Laulu säilyi itsenäistyneen Kambodžan kansallislauluna aina vuoteen 1970, jolloin USA:n tukema kenraali Lon Nol kaappasi maassa vallan ja julisti maan Khmerin tasavallaksi. Punaisten khmerien kaapattua maassa vallan 1975 he ennallistivat maan kuningaskunnaksi eräänlaiseksi sosialistisen vallankumouksen kulissiksi. Kuningas Sihanouk kutsuttiin maanpakolaisuudesta takaisin maahan, ja Nokoreach otettiin taas maan kansallislauluksi. Jo seuraavana vuonna, 1976, Punaiset khmerit ottivat kuitenkin käyttöön oman - mahdollisesti itsensä Pol Potin laatiman -, omaa ideologiaansa voimakkaasti tukevan kansallislaulun. Punakhmerien ja Vietnamin välisen sodan seurauksena muodostettu vietnamilaismyönteinen Kamputsean kansantasavalta käytti vuosina 1979–1989 väliaikaista kansallislauluaan ja maanpakoon joutuneet punakhmerit säilyttivät omansa. Nokoreachista tuli jälleen maan kansallislaulu vuonna 1993, jolloin maahan saatiin kuningasmielisen Funcinpehin tukema hallitus YK:n valvonnassa.  

Laulu on saanut nimensä alueella sijainneesta vanhasta kuningaskunnasta, nykyisen Kambodžan edeltäjästä.

## Sanat khmeriksi (translitteraatio)

:Som pouk tepda rak sa moha khsath yeung
:Oy ben roung roeung doy chey monkol srey soursdey
:Yeung Khnom preah ang som chrok Krom molup preah Baromey
:Ney preah Noropdey vong Khsattra del sang preah sat thm­r
:Kroup Kraung dèn Khmer borann thkoeung thkann.

:Prasath séla kombang kan dal prey
:Kuor oy sr­may noeuk d­l yuos sak Moha Nokor
:Cheat Khmer dauch Thmar kong vong n­y l­ar rung peung chom hor.
:Yeung sang Khim por pheap preng samnang robuos Kampuchea.
:Moha r­th koeut mien you ang veanh hey.

:Kroup vath aram lu tè so sap thoeur
:Sot doy am no rom lik koun poth sasna
:Chol yeung chea neak thioeur thiak smos smak tam bep donnta
:Kong tè thévoda nùng chuoy chrom chrèng phkot phkang pra yoch oy
:Dol prateah Khmer chea Moha Nokor 

## Käännös
:Taivas suojelee Kuningastamme
:antaa hänelle onnea ja kunniaa
:hallitsemaan sielujamme ja kohtaloitamme.
:Ainoa, itsenäisyyden rakentajien perijä,
:ohjastaa ylpeää vanhaa kuningaskuntaa.

:Temppelit uinuvat metsässä,
:Muistavat Moha Nokorin loiston.
:Kuin kivi on khmer-rotu ikuinen.
:Uskokaamme Kambodžan kohtaloon.
:Imperiumin, joka haastaa aikakaudet.

:Laulut nousevat pagodeista
:ylistäen pyhää buddhalaista uskoa.
:Olkaamme uskollisia esi-isiemme uskolle,
:Jolloin taivas antaa meille hedelmänsä,
:ikivanhalle khmer-maalle, Moha Nokorille.

## Lähteet
SAS (ohjelmisto)

**SAS** on SAS Institute Inc.:n kehittämä ohjelmisto tilastolliseen analyysiin. Alkuperäisen SAS-ohjelmiston toiminnallisuudet liittyivät tilastolliseen analyysiin, mutta nykyisellään voidaan puhua pikemminkin SAS-alustasta ja SAS-ratkaisuista, joiden eräs osa on tilastollisen analyysin tuote SAS/STAT&reg;.  

SAS:n kehitys aloitettiin 1966 Pohjois-Carolinan osavaltionyliopistossa. Vuonna 1976 kehitys siirtyi yksityiselle SAS Institutelle, joka jatkoi 1980- ja 1990-luvuilla kehitystyötä lisäämällä tilastollisia analyysityökaluja.

## Lähteet

## Aiheesta muualla
* SAS Institute Inc.:n verkkosivut 
* Suomen SAS-käyttäjien yhdistys Sugif ry
Joly Braga Santos

**José Manuel Joly Braga Santos** (14. toukokuuta 1924 Lissabon – 18. heinäkuuta 1988 Lissabon) oli portugalilainen säveltäjä ja kapellimestari. Hänen tuotantoonsa kuuluu muun muassa kuusi sinfoniaa.

Santos syntyi Lissabonissa ja opiskeli siellä viulunsoittoa ja sävellystä. Toisen maailmansodan jälkeen hän opiskeli ulkomailla. Hän sävelsi neljä ensimmäistä sinfoniaansa 22–27-vuotiaana. Sinfonioiden lisäksi hän sävelsi muun muassa kolme oopperaa ja kamarimusiikkia. Santos kuoli aivohalvaukseen vuonna 1988.
Joseph Mascolo

**Joseph Mascolo** (13. maaliskuuta 1929 West Hartford, Connecticut – 8. joulukuuta 2016 Los Angeles, Kalifornia) oli yhdysvaltalainen näyttelijä, joka tunnettiin erityisesti rooleistaan ''Kauniiden ja rohkeiden'' Massimo Maronena ja ''Päivien viemää'' -sarjan Stefano DiMerana.

Mascolo kuoli 87-vuotiaana 8. joulukuuta 2016 sairastettuaan pitkään Alzheimerin tautia.

## Lähteet
MVS (autovalmistaja)

**MVS** (Manufacture des Voitures de Sport, Venturi) on ranskalainen pienehkö autonvalmistaja, joka ennen oman tuotantonsa aloittamista toimi yhteistyössä Peugeot'n, Alpinen, Rondeaun ja Heuliezin kanssa. 80-luvun puolivälissä yhtiö asetti tavoitteekseen valmistaa täysiverinen ranskalainen urheiluauto. Venturiksi nimetyn 2+2 paikkaisen urheiluauton valmistus aloitettiin alkuvuodesta 1988.
Venturi Cabrioletin lujitemuovinen kori kätkee sisälleen Renault'lta lainatun 2.9-litraisen turboahdetun V6-moottorin, joka tuottaa 147 kW:n tehon. Moottori on aitojen urheiluautojen tapaan sijoitettu taka-akseliston yläpuolelle.

## Mallit
* 1985-1996 Venturi Cabriolet, 200-260 hv
* 1993 Venturi Trophy, 400–500 hv
* 1994-1999 Venturi 400 GT, 400–408 hv
* 1995 Venturi 260 LM, 191 kW (260 hv)
* 1995-2001 Venturi 300 Atlantique, 207–228 kW (281–310 hv)
* 2003 Venturi Fétish prototyyppi, 132 kW (180 hv)
* 2004 Venturi Fétish Roadster, n. 220 kW (300 hv),  Sähkömoottori
* 2006 Venturi Héritage GT3, n. 450 hv
* Venturi Eclectic, aurinkoenergia auto
* Venturi Astrolab, aurinkoenergia-Hybridi

## Venturi autourheilussa
Venturi valmisti autot ja toimi sponsorina Larrousse -tallille kaudella . Nykyään Venturi-nimeä käyttää Formula E -sarjassa Venturi Grand Prix.

## Lähteet

## Aiheesta muualla
* Venturi 
* Owners club
Aileen Riggin

**Aileen Riggin Soule** (2. toukokuuta 1906 Newport, Rhode Island – 17. lokakuuta 2002 Honolulu, Havaiji) oli yhdysvaltalainen uimari, uimahyppääjä ja olympiavoittaja.

Riggin oppi uimaan kuusivuotiaana ja aloitti uimahyppäämisen vuonna 1919. Vuoden 1920 olympialaisissa Antwerpenissa hän voitti 14-vuotiaana kultaa naisten 3 metrin ponnahduslautakilpailussa, ollen kautta aikojen nuorin yhdysvaltalainen olympiavoittaja. Hän oli myös kisojen pienikokoisin urheilija: 140-senttinen Riggin painoi vain 29,5 kiloa.

Vuoden 1924 kisoissa Pariisissa Rigginistä tuli ensimmäinen urheilija, joka voitti mitalin sekä uinnissa että uimahypyissä: hän oli hopealla 3 metrin ponnahduslaudalla ja pronssilla 100 metrin selkäuinnissa.

Amatööriuransa jälkeen Riggin alkoi esiintyä Billy Rosen Aquacade-vesinäytöksissä. Hänestä tuli myös yksi ensimmäisistä amerikkalaisista naisurheilukirjoittajista. Riggin menestyi myös veteraaniurheilijana. 82-vuotiaana hän rikkoi yhdeksän eri ikäluokkien kansallista ennätystä. 86-vuotiaana Masters-uintien MM-kisoissa hän voitti kuuden ikäluokan mestaruudet.

Kuollessaan 96-vuotiaana Riggin oli pisimpään elänyt yhdysvaltalainen olympiavoittaja.

## Lähteet

## Aiheesta muualla
*
Luís de Freitas Branco

**Luís de Freitas Branco** (12. lokakuuta 1890 Lissabon – 27. marraskuuta 1955 Lissabon) oli portugalilainen säveltäjä ja musiikintutkija. Hän opiskeli lapsena pianon- ja viulunsoittoa. Vuonna 1910 hän siirtyi Berliiniin opiskelemaan sävellystä. Vuodesta 1916 lähtien hän toimi sävellyksen professorina Lissabonin konservatoriossa. Hän opetti muun muassa Joly Braga Santosia.
Hermorata

**Hermorata** on toisiinsa yhteydessä olevien hermosolujen ketju, joka on hermoimpulssien säännöllisesti käyttämä reitti. Hermorata yhdistää hermoston kaksi osaa toisiinsa yleensä myelinisoituneista hermosyistä, jotka tunnetaan valkeana aineena. Hermoradat yhdistävät melko kaukaisia alueita aivoissa tai muualla hermostossa verrattuna paikalliseen kommunikaatioon käytettyyn harmaaseen aineeseen.
David Burghley

**David George Brownlow Cecil, Exeterin kuudes markiisi** (tunnetaan myös nimellä **David Burghley** ja vuoteen 1956 asti nimellä **Lordi Burghley**, 9. helmikuuta 1905 lähellä Stamfordia – 22. lokakuuta 1981) oli brittiläinen aitajuoksija, urheiluvaikuttaja ja olympiavoittaja.

Vuoden 1928 kesäolympialaisissa Burghley voitti 400 metrin aitajuoksun lyöden toiseksi ja kolmanneksi tulleet yhdysvaltalaiset 0,2 sekunnilla. Ensimmäisissä kansainyhteisön kisoissa 1930 hän voitti molemmat aitamatkat ja oli mukana voittamassa 4×400 metrin viestiä.

Vuonna 1931 Burghley valittiin parlamenttiin. Vuoden 1932 olympialaisissa hän oli neljäs 400 metrin aidoissa ja voitti hopeaa 4×400 metrin viestissä, jossa hänen epävirallinen osuusaikansa oli 46,7.

Burghley oli värikäs persoona. Hänen sanotaan juosseen RMS Queen Maryn yläkannen ympäri arkivaatteissa 57 sekunnissa. Hän harjoitteli aitajuoksua laittamalla tulitikkurasioita aitojen päälle – aitaa ylittäessä etummainen jalka ei pudottanut rasiaa. Urheiluaiheisen elokuvan *[[Tulivaunut]]* henkilöhahmon Lord Andrew Lindsayn esikuvana on Lordi Burghley.

Urheilu-uransa jälkeen Burghley toimi British Amateur Athletic Associationin puheenjohtajana 40 vuotta, IAAF:n puheenjohtajana 30 vuotta ja Kansainvälisen olympiakomitean jäsenenä 48 vuotta. Hän oli myös vuoden 1948 olympialaisten järjestelytoimikunnan puheenjohtaja.

Burghley oli parlamentin jäsen vuosina 1931–1943. Toisen maailmansodan loppuvuosina Burghley toimi Bermudan kuvernöörinä.

## Henkilökohtaiset ennätykset
*120 jaardin aitajuoksu 14,5
*220 jaardin aitajuoksu 24,3
*400 metrin aitajuoksu 52,2

## Lähteet

## Aiheesta muualla

*
Liquiçá

**Liquiçá** (tetumiksi **Likisá**) on rannikkokaupunki Itä-Timorilla. Se sijaitsee 32 kilometriä Dilistä, Itä-Timorin pääkaupungista länteen. Kaupunki on Liquiçán alueen pääkaupunki. Sen asukasluku oli vuoden 2015 väestönlaskennan mukaan 5&nbsp;005. Suurin osa asukkaista puhuu tokodedeä.

## Lähteet
Telemark-alastulo

**Telemark-alastulo** on mäkihypyssä käytetty alastulotyyli, joka on peräisin Telemarkista.  Sitä pidetään yleisesti tyylikkäimpänä alastulona. Telemark eroaa tasajalka-alastulosta siten, että siinä sukset tömähtävät maahan aavistuksen peräkkäin ja toinen jalka on hitusen edellä toista. Se on saanut nimensä laskettelua muistuttavasta asennostaan. Alastulo saa olla enintään kaksi mäkihyppysuksen paksuutta leveä, muuten tyylipisteet vähenevät.

## Lähteet

## Aiheesta muualla
Laplacen matriisi

Verkkoteoriassa **Laplacen matriisi** eli **Kirchhoffin matriisi** on verkon matriisiesitys. Sitä voidaan käyttää verkon virittäjäpuiden lukumäärän laskemiseen, ja sen ominaisarvoilla ja -vektoreilla on hyödyllisiä verkon yhtenäisyyteen liittyviä ominaisuuksia. 

## Määritelmä

Verkon *G* Laplacen matriisi on määritelmän mukaan
:L := D - A,
missä *D* on *G*:n astematriisi ja *A* on *G*:n vierusmatriisi.

Tarkemmin, olkoon *G* annettu *n*-solmuinen verkko. Tällöin
:L_{i,j}:=\left\{
\begin{matrix} 
\deg(v_i) & \mbox{jos}\ i = j \\
-1 & \mbox{jos}\ i \neq j\ \mbox{ja}\ v_i\ \mbox{ja}\ v_j\ \mathrm{vierekk\ddot aiset} \mbox{ solmut} \\
0 & \mbox{muulloin}
\end{matrix}
\right.


Suunnatuille verkoille voidaan käyttää joko särmien sisä- tai ulkoastetta tilanteesta ja sovelluksesta riippuen.
Telemark

**Telemark** voi tarkoittaa:

* Telemarkin lääni Norjassa
* Telemark, laskettelun kantamuoto
* Telemark, mäkihypyn alastulo.
* Telemark Team, tanssiurheiluseura
Giulio Gaudini

**Giulio Gaudini** (28. syyskuuta 1904 Rooma – 6. tammikuuta 1948) oli italialainen miekkailija ja olympiavoittaja. 

Gaudini osallistui neljiin olympialaisiin 1924-1936. Pariisissa 1924 hän ei menestynyt, mutta kolmissa seuraavissa kisoissa hän voitti kolme kultaa, neljä hopeaa ja kaksi pronssia. Vuoden 1928 Amsterdamin kisoissa Italian florettijoukkue voitti kultaa ylivoimaisesti: se otti 30 voittoa ja hävisi vain 2 ottelua. Kaksi päivää myöhemmin Gaudini oli kolmas floretin yksilökilpailussa. Seuraavissa vuoden 1932 olympialaisissa Gaudini osallistui sekä floretti- että säiläkilpailuihin. Floretilla tuloksena oli joukkuehopeaa (Italia hävisi Ranskalle) ja yksilötasolla pronssia. Säilällä hän oli molemmissa hopealla. Vuonna 1936 Berliinissä Gaudini otti florettikultaa sekä joukkueessa että yksilönä. Säilällä tuloksena oli hopeaa joukkuekilpailussa ja henkilökohtaisessa kisassa kuudes tila.

Euroopan mestaruuden Gaudini voitti floretilla vuosina 1930 ja 1934.
Dennis Haysbert

**Dennis Dexter Haysbert** (s. 2. kesäkuuta 1954 San Mateo, Kalifornia) on yhdysvaltalainen näyttelijä. Parhaiten hänet tunnetaan roolistaan presidentti David Palmerina televisiosarjassa *[[24 (televisiosarja)|24]]*. Haysbert on pituudeltaan 194 senttimetriä.

## Merkittävimmät roolit
* *[[Pallo hukassa (vuoden 1989 elokuva)|Pallo hukassa]]* (*Major League*, 1989) 
* *[[Rakkauden kenttä]]* (Love Field/USA 1991)
* *[[Navy Seals – erikoisjoukot]]* (1990)
* *[[Mr. Baseball]]* (1992)
* *[[Suture]]* (1993)
* *[[Pallo hukassa 2]]* (*Major League II*, 1994)
* *[[Heat – ajojahti]]* (*Heat*, 1995)
* *[[Haku päällä]]* (*Waiting to Exhale*, 1995)
* *[[Rajaton valta]]* (*Absolute Power*, 1997)
* *[[Oikukkaat sydämet]]* (*Random Hearts*, 1999)
* *[[Rakkaudessa ja koripallossa]]* (*Love & Basketball*, 2000)
* *[[24 (televisiosarja)|24]]* (2001–2006)
* *[[Merijalkaväen mies]]* (*Jarhead*, 2005)
* *[[Kasvottomat sotilaat]]* (*The Unit*, 2006–2009)
* *[[Lucifer (televisiosarja)|Lucifer]]*

## Aiheesta muualla
*
Myöhäisjurakausi

__Notoc__
**Myöhäisjurakausi** eli yläjura (*malm*, "valkea jura") on jurakauden loppuvaihe 161,2–145,5 miljoonaa vuotta sitten. Kausi oli matelijoiden valtakautta, erityisesti sauropodi-kasvinsyöjädinosaurusten kukoistusaikaa. Sauropodit olivat valtavia nelijalkaisia, pitkähäntäisiä ja -kaulaisia maaeläimiä. Kaudelta kuuluisia hirmuliskoja olivat muun muassa sauropodisuvut *[[Brachiosaurus]], [[Diplodocus]]* ja *[[Camarasaurus]]*. Kaudella eli myös harjalisko *[[Stegosaurus]]*.  Petoliskoista kaudella kukoistivat mm. *[[Allosaurus]]*-lajit ja *[[Ceratosaurus]]* . Kaudella eli myös lentoliskoja, ja merissä eli pitkäeväisiä valasta muistuttavia pliosauruksia sekä merikrokotiili *[[Teleidosaurus]]*.

Varhaiset nisäkkäät ja hyvin varhaiset linnut olivat jo olemassa mutta eivät vielä merkittävänä ryhmänä. Liskolintu *[[Archaeopteryx]]* eli tällä kaudella Euroopassa.

## Maantiede
Myöhäisjurakaudella Pangea jakautui kahdeksi supermantereeksi, pohjoisen Lauraasiaksi ja etelän Gondwanaksi. Niiden väliin syntyi varhainen Atlantti, joka tuolloin oli vielä aika kapea.

## Myöhäisjurakauden alajako
* Tithonos-vaihe (150,8 ± 4,0 – 145,5 ± 4,0 miljoonaa vuotta sitten) 
* Kimmeridge-vaihe (155,7 ± 4,0 – 150,8 ± 4,0 miljoonaa vuotta sitten) 
* Oxford-vaihe (161,2 ± 4,0 – 155,7 ± 4,0 miljoonaa vuotta sitten) 

## Lähteet

## Aiheesta muualla
* The Late Jurassic
Keskijurakausi

**Keskijurakausi** (*Dogger*, ruskea jura) oli geologinen ajanjakso 175,6–161,2 miljoonaa vuotta sitten. Keskijurakaudella jättimanner Pangea alkoi hajota. Uusia dinosauruslajeja kehittyi maalla, muun muassa megalosaurit ja cetiosaurit. Merissä olivat kalaliskot, *[[Ichthyosaurus|Ichthyosaurukset]]*, vielä tavallisia, mutta niiden rinnalle olivat jo kehittyneet pliosaurukset (Pliosaurus, Liopleurodon).

## Keskijurakauden vaiheet

*Callovia-vaihe (164,7 ± 4,0 – 161,2 ± 4,0 miljoonaa vuotta sitten) 
*Bathonia-vaihe (167,7 ± 3,5 – 164,7 ± 4,0 miljoonaa vuotta sitten) 
*Bajocae-vaihe (171,6 ± 3,0 – 167,7 ± 3,5 miljoonaa vuotta sitten) 
*Aalen-vaihe (175,6 ± 2,0 – 171,6 ± 3,0 miljoonaa vuotta sitten) 

Vaiheet on nimetty paikkakuntien latinalaisten nimimuotojen mukaan (Englannin Kellaways ja Bath, Ranskan Bayeux ja Saksan Aalen).

## Lähteet